आरपी2040
आरपी2040 (RP2040) रास्पबेरी पाई फाउंडेशन द्वारा विकसित एक माइक्रोकंट्रोलर एकीकृत परिपथ है जिसके अन्दर 32-बिट के दो एआरएम कॉर्टेक्स-एम0+ माइक्रोकंट्रोलर हैं। रास्पबेरी पाई फाउंडेशन ने इसका विकास करते ही इसे रास्पबेरी पिको पिको बोर्ड में उपयोग में ले लिया। इसके विकास की घोषणा २१ जनवरी २०२१ को की गयी। यह रास्पबेरी पाई फाउंडेशन द्वारा विकसित प्रथम माइक्रोकन्ट्रोलर है। इसकी क्षमता को देखते हुए यह एक अत्यन्त सस्ता माइक्रोकन्ट्रोलर है। रास्पबेरी पाई फाउंडेशन ने रास्पबेरी पाई पिको बोर्ड का मूल्य केवल ४ डॉलर रखा है, जबकि इस माइक्रोकन्ट्रोलर की अपनी कीमत केवल १ डॉलर है। इस माइक्रोकन्ट्रोलर को रस्ट, सी++ और माइक्रोपाइथन में प्रोग्राम किया जा सकता है। इसकी क्षमता का अनुमान इस बात से लगाया जा सकता है कि यह टेन्सरफ्लो लाइट नामक मशीन लर्निंग प्रोग्राम को चलाने में समर्थ है।